David Lindley (musiker)
David Perry Lindley (født 21. marts 1944) er en amerikansk sanger, guitarist og musikproducer der udgav sit solodebutalbum El Rayo-X i 1981 og bl.a. har samarbejdet med en række musikere, herunder Jackson Browne, Bonnie Raitt, Warren Zevon, Curtis Mayfield og Dolly Parton. Han mestrer en så bred vifte af instrumenter, at bladet Acoustic Guitar på et tidspunkt omtalte Lindley "ikke som en multiinstrumentalist", men i stedet som en "maxi-instrumentalist."

De fleste af de instrumenter Lindley spiller, er strengeinstrumenter, herunder akustisk guitar, elektrisk guitar, kontrabas og el-bas, banjo, steel guitar, mandolin, hardingfele, bouzouki, cister, saz, tyrkisk cumbus, charango, oud og citar.

Lindley var ét af de stiftende medlemmer af 60'ernes band Kaleidoscope og har desuden arbejdet som musikalsk manager for flere turnérende kunstnere. Derudover har han lejlighedsvis komponeret musik til film.

Opvækst og karriere 
Under Lindleys opvækst i Los Angeles, havde hans far en omfattende samling af 78 rpm plader, der omfattede koreansk folkemusik og indisk citarmusik. Lindley begyndte at spille violin som 3-årig, men det stoppede brat, da han ved et uheld ødelagde violinens bro. I sine tidlige teenageår bevægede han sig videre til at mestre baryton-ukulele, hvorefter han bevægede sig videre til banjo og genoptog violin-spillet. Hans niveau steg, og i sine sene teenageår blev han prisbelønnet for sit spil og vandt bl.a. Topanga Banjo•Fiddle Contest fem gange.

Lindley blev en del af 60'ernes folkemusikscene og spillede på anerkendte spillesteder som Ash Grove og Troubadouren, mens han udvidede sit musikalske repertoire til at omfatte flamenco, russisk folkemusik og indisk citarmusik. Han fandt på dette tidspunkt ud af, at radiostationer spillede et meget bredt udvalg af musik.

Fra 1966 til 1970 var Lindley stifter og medlem af det psykedeliske band Kaleidoscope, som i løbet af denne periode udgav fire albums på Epic Records.

Efter Kaleidoscopes opløsning, tog han til England og spillede i Terry Reids band i et par år. I 1972 slog han sig sammen med Jackson Browne, og spillede i hans band op til 1980-81 og turnerede også i denne periode som medlem af bandene Crosby-Nash, Linda Ronstadt og James Taylor.

I 1981 dannede Lindley sit eget soloband i forbindelse med sit debutalbum El Rayo-X, produceret af Jackson Browne. Solobandets sidste show før opbruddet fandt sted d. 31. December 1989. Siden da har han turneret under eget navn, og som halvdelen af en duo, først med Hani Naser, derefter med Wally Ingram, ligesom han har deltaget på adskillige studiealbumoptagelser. Lindley har løbende øvet sig i at lære nye instrumenter at kende mellem jobbene som studiemusiker og jobbene som gæstemusiker/orkesterleder på turnéerne. Han er berømt for at have skrevet den eneste hyldestsang til (et mærke af) mandlige kondomer, "Ram-a-Lamb-a-Man," fra albummet Win this Record!

Samarbejde med andre musikere 

Som gæstemusiker har David Lindley gennem årene bl.a. assisteret Jackson Browne, Warren Zevon, Linda Ronstadt, Curtis Mayfield, James Taylor, David Crosby, Graham Nash, Terry Reid, Dolly Parton, Bob Dylan, Bruce Springsteen, Toto, Rod Stewart og Joe Walsh. Han har desuden samarbejdet med andre guitarister Ry Cooder, Henry Kaiser og G.E. Smith. Musikeren Ben Harper har omtalt Lindley's specielle slide guitar-evne som inspirationskilde for ham, og David Lindley medvirker også på Harper's album Both Sides of the Gun fra 2006. Lindley er i guitarkredse kendt for sine "billige" instrumenter, der sælges i Sears Roebuck-forretninger og er beregnet for amatører. Han bruger disse til den specielle lyd, de producerer, især med slide. I begyndelsen af 1990'erne turnerede og indspillede han musik med Hani Naser og lagde percussion til Nasers solooptrædener, ligesom han bidrog med sit multiinstrumental-repertoire på studieoptagelser. I de senere år har Lindley ligeledes hyppigt turnéret og lavet optagelser med reggae-percussionisten Wally Ingram. Det er bl.a. denne turné rundt om i verden, hvor han spiller på en mængde instrumenter, der har fascineret hans publikum.

Lindleys stemme kan høres på by Jackson Brownes version af "Stay". Browne's version er en fortsættelse af "The Load Out", og omkvædet er sunget i et højere toneleje. Først synger Browne, så Rosemary Butler og endelig Lindley med falset-stemme.

Han var særlig gæstekunstner på en jazz-cd fra 1994 med titlen Wheels of the Sun skabt af den japanske shakuhachi-spiller Kazu Matsui og medvirkede på alle numrene.

Lindley tilsluttede sig Jackson Brownes turné i Spanien i 2006. Love Is Strange: En Vivo Con Tino, et dobbelt CD-album fra livekoncerterne blev udgivet 11. maj 2010 med de to musikeres indledning i juni 2006. Duoen vandt tilmed en Independent Music Award for bedste livealbum.

Instrumenter 
David Lindley har en stor samling af sjældne specialguitarer samt andre instrumenter fra Mellemøsten og forskellige dele af verden. Lindley har listet og kategoriseret mange af dem på sin hjemmeside, men indrømmer, at han "absolut ingen idé" har om, hvor mange instrumenter han ejer og spiller, efter at have samlet dem siden 1960'erne.

Udvalgt diskografi

Kaleidoscope 
 1967 : Side Trips (Epic)
 1967 : A Beacon from Mars (Epic)
 1969 : Incredible! Kaleidoscope (Epic)
 1970 : Bernice (Epic)

Solo 
 1981 : El Rayo-X (Asylum)
 1982 : Win This Record! (Asylum)
 1983 : El Rayo Live
 1985 : Mr. Dave
 1988 : Very Greasy (Elektra) #174 på den amerikanske hitliste
 1991 : The Indian Runner originalt soundtrack med Jack Nitzsche
 1991 : A World Out of Time (Shanachie) med Henry Kaiser på Madagaskar
 1994 : The Sweet Sunny North (Shanachie Records) med Henry Kaiser i Norge
 1994 : Wheels of the Sun af Kazu Matsui (Hermans records) med Hani Naser
 1994 : Official Bootleg #1: Live in Tokyo Playing Real Good med Hani Naser
 1995 : Song of Sacajawea (Rabbit Ears)
 1995 : Official Bootleg #2: Live All Over the Place Playing Even Better med Hani Naser
 2000 : Twango Bango Deluxe (med Wally Ingram)
 2001 : Twango Bango II (med Wally Ingram)
 2003 : Twango Bango III (med Wally Ingram)
 2004 : Live in Europe (med Wally Ingram)
 2008 : David Lindley—Big Twang

I andre musikalske sammenhænge

Jackson Browne 
 1973 : For Everyman (Asylum)
 1974 : Late for the Sky (Asylum)
 1976 : The Pretender (Asylum)
 1977 : Running on Empty (Asylum)
 1980 : Hold Out (Asylum)
 2010 : Love Is Strange: En Vivo Con Tino (Inside Recordings)

Ry Cooder 
 1978 : Jazz (Warner Bros.)
 1979 : Bop Till You Drop (Warner Bros.)
 1995 : Cooder-Lindley Family Live at the Vienna Opera House

Crosby & Nash 
 1975 : Wind on the Water (ABC)
 1976 : Whistling Down the Wire (ABC)

Graham Nash 
 1971 : Songs for Beginners (Atlantic)
 1974 : Wild Tales (Atlantic)
 1980 : Earth & Sky (Capitol)

Terry Reid 
 1972 : River (Atlantic)
 1976 : Seed of Memory (ABC)

Linda Ronstadt 
 1974 : Heart Like a Wheel (Capitol)
 1975 : Prisoner in Disguise (Asylum)
 1977 : Simple Dreams (Asylum)

Rod Stewart 
 1975 : Atlantic Crossing (Warner Bros.)
 1976 : A Night on the Town (Warner Bros.)

Warren Zevon 
 1976 : Warren Zevon
 1987 : Sentimental Hygiene (Virgin)
 1989 : Transverse City (Virgin)
 1994 : Mutineer (Giant)
 2003 : The Wind (Artemis)

Med andre 
 1967 : Songs of Leonard Cohen (Columbia) med Leonard Cohen
 1969 : Elephant Mountain (RCA) med The Youngbloods
 1971 : America (Warner Bros.) America
 1977 : Here You Come Again (RCA) med Dolly Parton
 1979 : Restless Nights (Karla Bonoff album) (Columbia) med Karla Bonoff
 1981 : There Goes the Neighborhood (Asylum) med Joe Walsh
 1987 : Freight Train Heart med Jimmy Barnes
 1987 : Trio (Warner Bros.) med Emmylou Harris, Linda Ronstadt og Dolly Parton
 1988 : Ancient Heart (Reprise Records) med Tanita Tikaram
 1989 : Good Evening (Warner Bros.) med Marshall Crenshaw
 1990 : Under the Red Sky (Columbia) med Bob Dylan
 1992 : Fat City (Columbia) med Shawn Colvin
 2003 : Oil (Cosmo Sex School Records) med Jerry Joseph og Dzuiks Küche
 2006 : Both Sides of the Gun (Virgin) med Ben Harper
 2008 : Insides Out (New West Records) med Jordan Zevon
 2010 : The Promise (Columbia) med Bruce Springsteen & the E Street Band
 2012 : The Devil You Know (Fantasy Records) med Rickie Lee Jones
 2015 : Slide Guitar Summit med Arlen Roth (Aquinnah Records)
 2017 : The Bucket List (Rocker Chick Media) med The Sound Field

Referencer

Eksterne henvisninger 
 The Official David Lindley Web Page
 Interview on Modern Guitars Magazine

Guitarister fra USA
Multiinstrumentalister
Musikproducere fra USA
Personer fra Los Angeles
Musikere fra Capitol Records
Rockmusikere fra USA